Իլիե Դումիտրեսկու

**Իլիե Դումիտրեսկու** (, ), ռումինացի ֆուտբոլիստ, հարձակվող, մարզիչ։ Հանդես է եկել Ռումինիայի հավաքականում։ 1990, 1994 և 1998 թվականների աշխարհի երեք առաջնությունների մասնակից։

## Ակումբային կարիերա
Բուխարեստի «Ստյաուա»-ի Սան: Պրոֆեսիոնալ կարիերան սկսել է 1986 թվականին «Ստյաուայի» կազմում։ 1987/88 մրցաշրջանում վարձավճարով հանդես է եկել «Օլտ Սկորնիչեշտիի» կազմում։ «Ստյաուայի» հետ միասին երեք անգամ դարձել է Ռումինիայի չեմպիոն, երկու անգամ գավաթակիր, Ռումինիայի Սուպերգավաթի հաղթող: 1988/89 մրցաշրջանում թիմը հասավ Եվրոպական չեմպիոնների գավաթի եզրափակիչ, որտեղ պարտվեց իտալական «Միլանին» (0:4): Դումիտրեսկուն չի մասնակցել հանդիպմանը, սակայն մրցաշարի ընթացքում դարձել է ռումինական ակումբի 4 գոլի հեղինակ:

1994 թվականի ամռանը դարձել է անգլիական «Տոտենհեմ Հոտսպուրի» խաղացող։ Նրա տրանսֆերը իրենց համար արժեցել է 2,8 միլիոն եվրո և դարձել ռումինական ֆուտբոլի պատմության մեջ ամենաթանկերից մեկը։ Բացի այդ, այդ ժամանակ անգլիական ակումբ է տեղափոխվել մեկ այլ ռումինացի՝ Գեորգե Պոպեսկուն։ 1995 թվականի հունվարին վարձավճարով տեղափոխվել է իսպանական «Սևիլիա»։ Երկու ամիս անց պայմանագիր կնքեց «Վեստ Հեմ Յունայթեդի» հետ։ Ավելի ուշ հանդես է եկել մեքսիկական «Ամերիկա» և «Ատլանտա» ակումբներում։ Կարիերան ավարտել է 1998 թվականին «Ստյաուայի» կազմում։

## Կարիերան հավաքականում
Ռումինիայի ազգային հավաքականի կազմում նորամուտը նշել է 1989 թվականի ապրիլի 26-ին Հունաստանի դեմ խաղում (0:0)։

Հավաքականի կազմում մասնակցել է աշխարհի երեք առաջնությունների՝ 1990, 1994 և 1998: 1994 թվականի աշխարհի առաջնության 1/8 եզրափակչի Արգենտինայի հետ խաղից առաջ Ֆլորին Ռեդուչոյը որակազրկվել է: Արդյունքում Ռադուչոյի դերը խաղադաշտում իր վրա է վերցրել է Դումիտրեսկուն և երկու գոլի հեղինակ դարձել արգենտինացիների դարպասին, ինչը ռումինացիներին օգնել է հաղթել 3:2 հաշվով։

Ընդհանուր առմամբ հավաքականում հանդես է եկել մինչև 1998 թվականը և մասնակցել 62 հանդիպման՝ դառնալով 20 գոլի հեղինակ։

## Մարզչական կարիերա
Ֆուտբոլիստի կարիերան ավարտելուց հետո Դումիտրեսկուն դարձել է «Sport & Business World» գործակալական ընկերության անդամ։ Սակայն շուտով մարզչական կարիերա է սկսել Ռումինիայում՝ գլխավորելով «Օցելուլը» և «Բրաշովը»: 2002 թվականին մարզել է Կիպրոսի «Ալկին»։ Որից հետո գլխավորել Է Ռումինիայի երիտասարդական հավաքականը։ 2003 թվականին մարզել է «Բակեու»-ն։

2003 թվականի ամռանը երկու տարվա պայմանագիր է կնքել կիպրական «Ապոլոնի» հետ։ Դումիտրեսկուի գլխավորությամբ թիմն օգտագործել է «կատենաչոյի» մարտավարությունը և 13 խաղում տարել 12 հաղթանակ: Դրա համար ռումինացին ճանաչվել է 2004 թվականի Կիպրոսի լավագույն մարզիչ։ Դրանից հետո գլխավորել Է Աթենքի ԱԵԿ-ը։ Նրա գլխավորած թիմը Հունաստանի առաջնությունում գրավել է չորրորդ տեղը և իրավունք ստացել հանդես գալ ՈւԵՖԱ-ի Գավաթում: Դրանից հետո Դումիտրեսկուն դարձավ «Էգալեոյի» գլխավոր մարզիչը։

2005 թվականի հունիսին մեկ տարվա պայմանագիր է կնքել «Ակրատիտոս» ակումբի հետ, որը դուրս է եկել Հունաստանի առաջնություն։ Դումիտրեսկուի գլխավորությամբ թիմն անցկացրել է 5 հանդիպում և 2005 թվականի հոկտեմբերին հրաժարական է տվել։ Այնուհետև գլխավորել է «Կալիտեա» ակումբը։

2006 թվականի փետրվարին դարձել է ՊԱՕԿ-ի գլխավոր մարզիչ՝ կնքելով մեկուկես տարվա պայմանագիր։ Ավարտել է ՊԱՕԿ-ի առաջնության 2005/06 մրցաշրջանը` զբաղեցնելով 6-րդ տեղը։ 2006 թվականի հոկտեմբերին Դումիտրեսկուն հրաժարական է տվել։ Դրանից հետո ռումինացին երեք տարի մարզչական գործունեությամբ չի զբաղվել։ Դումիտրեսկուն մեծ ֆուտբոլ է վերադարձել 2009 թվականի ամռանը՝ գլխավորելով «Պանտրակիկոսը»: Նրա գլխավորությամբ թիմն ընդամենը մեկ հանդիպում է անցկացրել, որում պարտվել է «Իրակլիսին» (1:2)։

2010 թվականի օգոստոսի 10-ին պայմանագիր է կնքել «Ստյաուայի» հետ։ Դումիտրեսկուն համաձայնել է աշխատել տարեկան 23 եվրո ցենտի դիմաց։ Մեկ ամսից մի փոքր ավելի աշխատելուց հետո նա պաշտոնաթող Է եղել։

## Ձեռքբերումներ
### Թիմային
**«Ստյաուա»**
* Ռումինիայի չեմպիոն (3)` 1988/89, 1992/93, 1993/94
* Ռումինիայի առաջնության արծաթե մեդալակիր (3)` 1989/90, 1990/91, 1991/92
* Ռումինիայի գավաթակիր (2)` 1988/89, 1991/92
* Ռումինիայի գավաթի եզրափակչի մասնակից` 1989/90
* Ռումինիայի սուպերգավաթակիր` 1994
* Եվրոպական չեմպիոնների գավաթի եզրափակչի մասնակից` 1988/89

### Անձնական
* Ռումինիայի առաջնության լավագույն ռմբարկու` 1992/93
* Բուխարեստի պատվավոր քաղաքացի` 1994
* Կիպրոսի լավագույն մարզիչ` 2004
* «Սպորտային վաստակի համար» III աստիճանի I տիպի շքանշան` 2004
* «Սպորտային վաստակի համար» III աստիճանի I տիպի շքանշան` 2008

## Ֆուտբոլից դուրս
Դումիտրեսկուն արվեստի սիրահար է և ունի իր սեփական պատկերասրահը Բուխարեստում` Hanul cu Tei։

2006 թվականին Դումիտրեսկուն ընդգրկվել է ռումինական ֆուտբոլի ամենահարուստ մարդկանց ցուցակում։ Այն ժամանակ նրա կարողությունը գնահատվում էր 10 մլն դոլար, որը նա ստացել էր ֆուտբոլից և անշարժ գույքից։

Դումիտրեսկուն ունի չորս երեխա՝ երկու տղա (Դանի և Սիկե) Նելլայի առաջին կնոջից, որդի Տոտոն և դուստր Մայրան՝ Լետիցիայի երկրորդ կնոջից։

## Ծանոթագրություններ

## Արտաքին հղումներ
* 
* Official FCSB profile

Կատեգորիա:Կլուբ Ամերիկայի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տոտտենհեմ Հոտսպուրի ֆուտբոլիստներ